1.

Mențiuni referitoare la descrierea produsului: 1.1. Tipul produsului Se specifică tipul în care se încadrează produsul prin utilizarea unei mențiuni compatibile cu normele comunitare care oferă o descriere cât mai precisă a acestuia, spre exemplu: (a) vin fără DOP/IGP; (b) vin din soiuri fără DOP/IGP; (c) vin cu DOP sau IGP; (d) must de struguri; (e) must de struguri pentru vin cu DOP; (f) vin importat. 1.2. Pentru transportul în vrac al vinurilor menționate la punctele 1-9, 15 și 16 din anexa IV la Regulamentul (CE) nr. 479/2008, descrierea produsului include informațiile opționale la care face referire articolul 60 din regulamentul sus-menționat, cu condiția ca acestea să figureze pe etichetă sau să se aibă în vedere includerea lor pe etichetă. 1.3. Tăria alcoolică și densitatea pentru transporturile de produse în vrac sau în recipiente cu volum nominal de maximum 60 de litri, neetichetate: (a) tăria alcoolică dobândită a vinului, cu excepția vinurilor noi aflate încă în fermentație, sau tăria alcoolică totală a vinurilor noi aflate încă în fermentație și a mustului de struguri fermentat parțial se exprimă în % vol. și zecimi de % vol.; (b) indicele refractometric al mustului de struguri se obține prin metoda de măsurare recunoscută de Comunitate și se exprimă prin tăria alcoolică potențială în % vol. Această informație poate fi înlocuită cu densitatea exprimată în g/cm3; (c) densitatea mustului de struguri proaspăt oprit din fermentație prin adaos de alcool se exprimă în g/cm3, iar tăria alcoolică dobândită a acestui produs se exprimă în % vol. și zecimi de % vol.; (d) conținutul de zahăr al mustului de struguri concentrat, al mustului de struguri concentrat rectificat și al sucului de struguri concentrat se exprimă prin conținutul de zaharuri totale în grame per litru și per kilogram; (e) tăria alcoolică dobândită a tescovinei și a drojdiei de vin se menționează opțional și se exprimă în litri alcool pur pe decitonă. Aceste informații se exprimă prin utilizarea tabelelor de echivalență recunoscute de Comunitate în cadrul normelor privind metodele de analiză. Fără a aduce atingere dispozițiilor comunitare care stabilesc valori limită pentru anumite produse, se admit următoarele toleranțe: (a) în ceea ce privește tăria alcoolică dobândită sau totală, o toleranță de ± 0,2 % vol.; (b) în ceea ce privește densitatea, o toleranță de 6 unități în plus sau în minus la cea de a patra zecimală (± 0,0006); (c) în ceea ce privește conținutul de zahăr, o toleranță de 3 %. 1.4. Alte mențiuni pentru transportul vinului și mustului în vrac: (a) Zona viticolă Zona viticolă din care provine produsul transportat se specifică în conformitate cu definițiile din anexa IX la Regulamentul (CE) nr. 479/2008 și cu abrevierile următoare: A, B, C I, C II, C III a și C III b. (b) Operații efectuate Operațiile la care a fost supus produsul transportat se precizează prin utilizarea următoarelor cifre puse între paranteze: 0 : produsul nu a făcut obiectul niciuneia dintre operațiile de mai jos; 1 : produsul a fost îmbogățit; 2 : produsul a fost acidificat; 3 : produsul a fost dezacidificat; 4 : produsul a fost îndulcit; 5 : produsul a fost alcoolizat pentru distilare; 6 : s-a adăugat un produs originar dintr-o unitate geografică alta decât cea indicată în descriere; 7 : s-a adăugat un produs obținut dintr-un soi de viță-de-vie altul decât cel indicat în descriere; 8 : produsului i s-a adăugat un produs recoltat în alt an decât cel menționat în descriere; 9 : la obținerea produsului s-au utilizat bucăți de lemn de stejar; 10 : produsul a fost obținut prin utilizarea experimentală a unei noi practici oenologice; 11 : produsul a fost parțial dezalcoolizat; 12 : alte operații, care urmează a fi precizate. Exemple: (a) pentru un vin originar din zona B, care a fost îmbogățit, se menționează: B (1); (b) pentru un must de struguri originar din zona C III b, care a fost acidificat, se menționează: C III b (2). Mențiunile privind zona viticolă și operațiile efectuate au rolul de a completa mențiunile referitoare la descrierea produsului și se introduc în cadrul aceluiași câmp vizual.